‫סדרה זו כוללת שחזורים דרמטיים המבוססים על עדויות.‬
‫דמויות ואירועים מסוימים שונו או אוחדו.‬
‫זו סדרה בת שלושה חלקים ויש לצפות בתוכנו של כל פרק‬
‫ולהבין אותו בהקשר של הסדרה כולה.‬
‫לכל אחד יש סוד.‬
‫והתפקיד שלנו היה לגלות את הסוד הזה.‬
‫בכל מחיר.‬
‫כעיתונאי ניוז אוף דה וורלד, הגענו לכל אחד.‬
‫לא משנה מי היית.‬
‫שחקנים,‬
‫כדורגלנים,‬
‫דוגמניות...‬
‫אפילו בני מלוכה.‬
‫לא משנה מי.‬
‫כל אחד היה מטרה לגיטימית.‬
‫בשנות ה-90‬
‫הייתי דוגמנית וניהלתי סגנון חיים של חוג הסילון.‬
‫ולילה אחד טסתי הביתה ללונדון.‬
‫היה מאוחר בלילה.‬
‫ירדתי מהמטוס, נסעתי במונית חזרה הביתה ו...‬
‫הרגשתי רעננה. הייתה לי חופשה נהדרת.‬
‫הייתי על גג העולם.‬
‫לא משנה מי זה היה, היינו מארגנים "עוקץ", תופסים על חם,‬
‫והכול תועד, הוקלט וצולם.‬
‫ואז, בדיוק כשמכבשי הדפוס עמדו לפעול,‬
‫היית צריך לעשות שיחת טלפון אחרונה.‬
‫כשהגעתי לדירה שלי,‬
‫ראיתי שנורת המשיבון שלי הבהבה‬
‫כך שהבנתי שיש לי הודעה.‬
‫וזה היה מישהו מניוז אוף דה וורלד.‬
‫זו לא הייתה שיחה קלה לאף אחד מהצדדים,‬
‫וב-99 אחוז מהזמן הם טרקו את הטלפון‬
‫או סירבו להגיב.‬
‫זו הייתה הודעה שבה עדכנו אותי שאני אופיע‬
‫בניוז אוף דה וורלד בבוקר שלמחרת‬
‫בעניין שערוריית סמים,‬
‫ושאלו אם ארצה להגיב על כך.‬
‫אני פשוט...‬
‫אני חושבת שהייתי צריכה לשבת. למעשה, ישבתי.‬
‫01 הודעות נכנסות‬
‫ידעת שחייהם ישתנו, וגם הם ידעו את זה.‬
‫כמעט ריחמת עליהם. כמעט.‬
‫אני זוכרת שישבתי על הרצפה בהלם מוחלט.‬
‫לא ידעתי... אפילו לא קישרתי בין הסיפור‬
‫לבין מה שבדיוק קרה.‬
‫שאלתי את עצמי, "במה מדובר? על מה אתם מדברים?"‬
‫הדוגמנית ג'ודי היא סוחרת סמים‬
‫בלעדי! עמודים 8 ו-9‬
‫זה רגע שבו הדם שלך...‬
‫מתנקז מכל הגוף שלך.‬
‫זו פאניקה מוחלטת.‬
‫זה מצב של הילחם או ברח, ואתה שואל את עצמך,‬
‫"מה קרה?"‬
‫בלעדי לוורלד חרפת עסקת הקוקאין של טוליסה‬
‫החיים שלי נהרסו.‬
‫הם הסתיימו.‬
‫אני רק רוצה את החיים שלי בחזרה.‬
‫אם הטלפון בבית שלך התחיל לצלצל‬
‫מאוחר בשישי בלילה או בשבת בבוקר,‬
‫האדם האחרון שרצית לשמוע ממנו הוא מאזר מחמוד.‬
‫השיח' המזויף.‬
‫משפטו של מאזר מחמוד, העיתונאי שידוע בכינוי "השיח' המזויף",‬
‫נפתח באולד ביילי.‬
‫זה היה לא ייאמן כל כך שזה היה אמין, מבינים?‬
‫זה לא יכול להיות מזויף.‬
‫במשך 30 שנה הוא התענג על הסתרת זהותו.‬
‫האנונימיות שלו, החשאיות שלו,‬
‫היו המפתח לכל ההצגה שלו.‬
‫מי שהגדיר עצמו כ"מלך העוקץ",‬
‫מגיע לבית המשפט בכל יום חבוש בכובע גרב.‬
‫אני חושב שהוא היה אדם אכזר, רמאי,‬
‫וחסר רחמים.‬
‫מאזר מחמוד עמד מאחורי מספר סקופים ענקיים של צהובונים.‬
‫דברים כמו חשיפת מכירת משחקים בקריקט הפקיסטני,‬
‫ותוכנית לחטוף את ויקטוריה בקהאם.‬
‫מאז ניצל את הקריקטורה הזו‬
‫שלפיה כסף לא מהווה בעיה.‬
‫ושאם תתקרב, תוכל לקבל חלק ממנו.‬
‫לא נעים לי לומר.‬
‫הוא טוב מאוד, מאוד, מאוד במה שהוא עושה.‬
‫השיח' המזויף‬
‫להניח את התה מתחת השולחן, פול?‬
‫אתן לך להיכנס ראשון, קדימה.‬
‫אנשים יחשבו שזה לא קרה מעולם,‬
‫אבל זה קרה.‬
‫מוזר ככל שזה יישמע...‬
‫פול סאמרי ניוז אוף דה וורלד‬
‫אולי לא תאמינו לזה, אבל זה באמת קרה.‬
‫בואו נחזור לשנות ה-90.‬
‫ישבתי בכלא על הונאה,‬
‫וכשהשתחררתי, לא הייתה לי עבודה,‬
‫אבל רציתי להיות עיתונאי.‬
‫אז יצרתי קשר עם מאזר מחמוד.‬
‫לא קראו לו השיח' המזויף, קראו לו מאזר מחמוד.‬
‫והוא אמר לי, "רוצה לעבוד איתי?‬
‫"בוא ניפגש, וכדאי שתביא רעיונות לכתבות."‬
‫באותה תקופה הייתי מוכר בתור "איש הפיצה",‬
‫האיש שתמיד מספק את הסחורה.‬
‫לילה אחד קיבלתי שיחת טלפון מאדם שמכנה את עצמו ד"ר רנגוואני.‬
‫הוא רופא משפחה מכובד מאוד, בן 62,‬
‫איש משפחה נשוי עם שתי בנות מאזור סוליהול שבברמינגהאם.‬
‫הוא הסביר, הוא אמר, "אני מספר לך משהו שיישאר בינינו,‬
‫"יש לי בעיה עם חברה."‬
‫הוא ניהל רומן במשך 15 שנה,‬
‫והיא טענה‬
‫שהוא האב של שלושת בניה.‬
‫זה יותיר את המוניטין שלו,‬
‫המקצועי והאישי, הרוס.‬
‫אז ד"ר רנגוואני אומר...‬
‫הוא אומר, "היית בכלא."‬
‫עניתי, "כן, הייתי."‬
‫הוא אמר, "אתה בטח מכיר מתנקשים? רוצחים?"‬
‫"נתקלתי בהם, כן."‬
‫"אני רוצה שהיא תמות."‬
‫אמרתי, "בסדר, אבדוק מה אוכל לעשות."‬
‫הייתי צריך לקבל החלטה.‬
‫הראשונה הייתה, או...‬
‫ללכת למשטרה,‬
‫שזה...‬
‫מה שאדם נורמלי היה עושה,‬
‫או ללכת למאז.‬
‫אז התקשרתי למאז.‬
‫והוא אמר, "תראה, זה מה שנעשה.‬
‫"אני אבוא לברמינגהאם."‬
‫ברמינגהאם ניו סטריט‬
‫"אנחנו נזמין חדר במלון הייאט בברמינגהאם.‬
‫"אני אהיה המתנקש."‬
‫רנגוואני לא יחשוב לרגע‬
‫שהוא עיתונאי בניוז אוף דה וורלד.‬
‫הדבר הראשון שמאז עשה בכל עוקץ‬
‫היה לשתול מכשירי האזנה מקצה לקצה.‬
‫והתפקיד שלי היה להביא את רנגוואני לפגישה.‬
‫אז, תוק, תוק, ואנחנו נכנסים‬
‫ואני מסתכל על החדר ו...‬
‫הדבר הכי מסגיר שאני רואה זה שיש תיק רחצה‬
‫שמונח על השולחן.‬
‫היינו חייבים לתפוס את רנגוואני מפליל את עצמו.‬
‫זה היה חייב להיות מצולם.‬
‫ויכולת לראות בבירור, בצילומים,‬
‫שרנגוואני מודה שהוא רוצה בהרג של המאהבת שלו.‬
‫למען האמת, זה היה מזעזע.‬
‫אתה רוצה שזה ייראה כמו תאונה או מה?‬
‫אתה יודע מה לעשות. זה נתון לשיקול דעתך.‬
‫אבל אתה רוצה במותה?‬
‫כן, שתצא מחיי ובכלל.‬
‫מאז אומר, "בסדר, 5,000 ליש"ט. מזומן.‬
‫"אתה צריך לשלם חצי מראש‬
‫"וחצי כשהעבודה תסתיים."‬
‫אז כמה ימים לאחר מכן‬
‫קבענו לקבל את הכסף מהרופא.‬
‫הייתה לנו מסחרית ליד נקודת המפגש,‬
‫והטכנאי שלנו הסתתר שם עם מצלמת וידיאו.‬
‫היינו צריכים לתעד את ד"ר רנגוואני במצלמה כשהוא מוסר את הכסף.‬
‫זו תהיה ראיה מכרעת לכוונת זדון.‬
‫רנגוואני יוצא.‬
‫מאז אמר לד"ר רנגוואני,‬
‫"בסדר, איפה הכסף?"‬
‫הוא מוציא מעטפה.‬
‫צילומים שלא ייאמנו.‬
‫ניוז אוף דה וורלד צילומים סמויים‬
‫זה הכסף, כן?‬
‫זו הייתה ראיה מכרעת לכוונת זדון.‬
‫ואז מאז אמר,‬
‫"בסדר, תשמע מאיתנו כשנסיים."‬
‫יש קצת רעד בסרטון,‬
‫אבל היינו צריכים לצלם את תגובת הרופא.‬
‫ובדרכו חזרה,‬
‫רנגוואני מניף אגרוף לאוויר כמעין תגובת ניצחון.‬
‫מאז אמר, "תפסתי אותו."‬
‫יום שישי חולף.‬
‫בשבת בבוקר מאז מתקשר אליי, הוא אומר, "בסדר, הכול מוכן.‬
‫"כשהוא יתקשר אליך, והוא יתקשר,‬
‫"תגיד לו שזה יקרה היום."‬
‫הוא אמר, "אתה חייב להישמע אמין."‬
‫הוא אמר, "כשהוא יתקשר, תתרוצץ, תהיה חסר נשימה.‬
‫"כן? תגרום לקול שלך להישמע לחוץ.‬
‫"תקליט את שיחת הטלפון ותישמע אמין."‬
‫הוא מתקשר אחר הצוהריים,‬
‫ולא אשכח את המילים. הוא מתקשר,‬
‫אני עונה, לוחץ על ההקלטה,‬
‫"כן. כן, דוקטור."‬
‫והוא אומר, "האם זה בוצע?"‬
‫שאלתי, "מה?"‬
‫"האם היא חוסלה? האם זה בוצע?"‬
‫אמרתי, "כן, זה בוצע."‬
‫הוא נעצר בשבת אחר הצוהריים,‬
‫הכתבה התפרסמה ביום ראשון.‬
‫ופורסמה כתבת תחקיר מלאה.‬
‫רופא משפחה השיג תרופות הרדמה לשימוש על קורבן‬
‫מאת מאזר מחמוד‬
‫ד"ר רנגוואני היה אדם מכובד.‬
‫אבל כבוד השופט אליוט,‬
‫אמר שהוא המציא מסת שקרים מפורטים‬
‫כדי לנסות ולהתחמק מהפשע שביצע,‬
‫ולא הביע כל חרטה.‬
‫ד"ר רנגוואני, לאחר שנמצא אשם,‬
‫הוא נידון לשבע שנות מאסר.‬
‫המלכה אליזבת השנייה בתי משפט‬
‫הייתי אסיר תודה ממש למאז, כי הייתי אסיר לשעבר,‬
‫והקשר עם מאז, היוקרה שהגיעה עם הקשר,‬
‫החזירו לי את הביטחון העצמי שלי,‬
‫והרגשתי שעכשיו אני עושה משהו משמעותי.‬
‫הייתי שוטר זמן רב,‬
‫ואני חושב שזה לא היה מגיע לבית המשפט‬
‫אלמלא ה...‬
‫הדרך שבה העיתונות חקרה את העניין.‬
‫ניוז אוף דה וורלד‬
‫שנות ה-90 היו תור הזהב של העיתונות הצהובה.‬
‫דמיינו עולם בלי אינטרנט, בלי טלפון נייד.‬
‫מהעיתון הזה קיבלת את החדשות שלך.‬
‫כך שהיה לנו הכוח‬
‫לעצב את דרך החשיבה של אנשים.‬
‫אף אחד היום לא צריך להמעיט‬
‫בהשפעה של ניוז אוף דה וורלד בשנות ה-90.‬
‫היא הייתה עצומה. זה היה העיתון שכולם דיברו עליו.‬
‫זה היה עיתון יום ראשון הנמכר ביותר בעולם.‬
‫תמיד הייתה איזו שערורייה או ידוען‬
‫או פוליטיקאי שעשה משהו בעייתי,‬
‫ויכולת לדעת על זה מניוז אוף דה וורלד.‬
‫בלעדי! הסוד המביך של הכדורגלן‬
‫כוכב פופ בתגרה המונית‬
‫נכנסתי להיריון לאחר סקס עם חבר פרלמנט‬
‫ניוז אינטרנשיונל‬
‫הסאנדיי טיימס ניוז אוף דה וורלד‬
‫מאזר ואני היינו חוקרים סמויים‬
‫עבור ניוז אוף דה וורלד,‬
‫אבל היינו שונים לחלוטין.‬
‫כי הייתי שם במטרה למכור עיתונים ולבדר ולרגש.‬
‫הוא היה שם כמלאך נוקם כדי לשלוח אנשים לכלא.‬
‫אבל הוא לא התרועע איתנו. הוא לא שתה איתנו.‬
‫הוא נשאר עם הצוות הקטן שלו.‬
‫הייתי נואש להיות חבר שלו ולגנוב את אנשי הקשר שלו.‬
‫אני זוכר שניגשתי אליו ואמרתי,‬
‫"אני ממש רוצה לעבוד איתך."‬
‫והתשובה שלו הייתה...‬
‫"כן, זה לא יקרה."‬
‫הייתי חבר בכנופיית מאז.‬
‫זה משהו שאפשר להתגאות בו.‬
‫זה כאילו הוא היה סוכן סמוי.‬
‫איש המסתורין.‬
‫סטיב ברטון צלם של ניוז אוף דה וורלד‬
‫היה ידוע שלא משאירים תמונות של מאז מפוזרות סביב.‬
‫ברור שהוא צולם בתמונות רבות,‬
‫אבל הייתי מוסר אותן למחלקת התמונות‬
‫והם היו מציירים עם מרקר שחור על העיניים שלו.‬
‫מאזר נהנה מאוד לגלם דמות.‬
‫הוא נהנה מאוד לשחק.‬
‫כריסטין הארט חוקרת פרטית של ניוז אוף דה וורלד‬
‫הייתה לו מעין הילה של ילד,‬
‫סוג של ילד נסיך.‬
‫והוא השתמש בילד הזה‬
‫כדי להיות אדם סמוי טוב יותר, כמו שילדים טובים בתחפושות.‬
‫אני ומאז היינו קרובים מאוד. היינו ממש צמד חמד.‬
‫סטיב גרייסון צלם של ניוז אוף דה וורלד‬
‫עשיתי המון דברים עבור מאז.‬
‫התחפשתי לערבי.‬
‫התחפשתי לאישה.‬
‫שמתי מכשירי ציתות בבתים עבור מאז.‬
‫למעשה, עשיתי הכול עבור מאז.‬
‫הצוות שמאזר הקיף את עצמו בו‬
‫היה מורכב מלא יוצלחים בצורה כזו או אחרת.‬
‫הם לא באמת השתלבו בחברה והיו מעין אאוטסיידרים,‬
‫כי הוא היה אאוטסיידר.‬
‫באותה תקופה,‬
‫מאז היה העיתונאי האסייתי היחיד בניוז.‬
‫ובאותם ימים,‬
‫היו מגבלות למה שעיתונאים אסייתים יכלו לעשות.‬
‫מאז היה מוגבל לכתבות על אסייתים‬
‫או כתבות על גזענות.‬
‫אם מאז רצה לכתוב על ידוענים‬
‫או על שחיתות במוסדות בריטיים,‬
‫העורכים היו נאטמים.‬
‫הם לא יכלו להבין איך עיתונאי אסייתי או עיתונאי שחור‬
‫יוכל להתחבר באותה מידה למטרה לבנה.‬
‫אז הוא החליט להפוך את היוצרות.‬
‫והוא למד לנצל את זה למקסימום המוחלט‬
‫כדי להשיג את מבוקשו.‬
‫היה למאז רעיון. השיח' המזויף.‬
‫האמת היא שזה היה רעיון גאוני.‬
‫הייתה תדמית בזמנו‬
‫של ערבים עשירים ביותר שמגיעים ללונדון.‬
‫הם הביאו‬
‫את העושר המוגזם שלהם לכאן,‬
‫והם יכלו לעשות ככל העולה על רוחם.‬
‫לא הייתה להם מודעות לכספם ולעושר המדהים שלהם.‬
‫ניל ואליס ניוז אוף דה וורלד‬
‫ואם היית קרוב לזה באיזושהי צורה, היית מסתנוור.‬
‫מאחר שלאדם הממוצע לא הייתה שום היכרות‬
‫עם התרבות הערבית או עם שיח'ים,‬
‫או עם מה ששיח'ים עשו,‬
‫מה שיח'ים אמרו, איך שיח'ים התנהגו,‬
‫אני חושבת שמאזר הניח שאנשים יתנהגו לפי הדעה הקדומה שלהם.‬
‫מאז, בחוכמה רבה,‬
‫הכניס עצמו לרוח התקופה.‬
‫הוא הבין שהוא יכול להשתמש בקלף הגזע‬
‫כקלף הניצחון שלו.‬
‫אחת הדרכים השכיחות שבהן השיג את הכתבות שלו‬
‫הייתה דרך הקו החם,‬
‫שפורסם כל הזמן,‬
‫במשך זמן רב, בניוז אוף דה וורלד.‬
‫"האם אתם יודעים על שערורייה שמאזר מחמוד יכול לחקור?‬
‫"התקשרו אלינו!‬
‫"אנו משלמים הכי טוב."‬
‫זה הניע המון אנשים...‬
‫המון אנשים להתקשר למערכת.‬
‫תהליך ההפיכה של מאזר מחמוד לשיח' המזויף‬
‫היה תהליך,‬
‫והוא היה צריך להתחיל בקטן.‬
‫הוא לא ציפה להגיע ישר לכתבות רציניות על ידוענים‬
‫כשהוא לא השתפשף על האומנות שלו.‬
‫אני חושבת שאחת הדרכים שבהן עשה את זה‬
‫הייתה על ידי כתיבה על אנשים מוכרים פחות.‬
‫אולי אנשים שהיה יותר...‬
‫קל לתמרן אותם ולהכניס אותם למצב שהוא יצר.‬
‫יום אחד הוא קיבל שיחה ובה נמסר מידע על אמה מורגן.‬
‫מידע טוב מאוד.‬
‫אמה מורגן הייתה אחת הבחורות המוכרות ביותר של עמוד שלוש,‬
‫ושמענו שהיא צורכת סמים.‬
‫לוהטת‬
‫זו הייתה העבודה המושלמת שבה מאז יוכל לנסות את השיח' המזויף.‬
‫הייתי בת 24,‬
‫והייתי דוגמנית עירום בשנות ה-90,‬
‫דגמנתי לכל הצהובונים, הסאן וניוז אוף דה וורלד.‬
‫עמוד שלוש היה בעצם בחורה חשופת חזה‬
‫בעמוד השלישי של עיתון הסאן,‬
‫ואנשים רבים שאלו, "למה שתעשי את זה?"‬
‫אבל זה היה עניין.‬
‫הייתי אומרת שבזמנו הבנות של עמוד שלוש‬
‫היו משתוות לתוכנית "אי האהבה".‬
‫הן לא הולכות חשופות חזה,‬
‫אבל אנחנו רואים הרבה ישבנים, נכון?‬
‫זה היה מעין דבר כזה, זה היה זוהר.‬
‫דיברתי עם מאזר והוא אמר,‬
‫"אנחנו נצטרך לחשוב על תוכנית כדי לחשוף אותה."‬
‫הוא אמר, "מה עם לוח שנה? זה יהיה טוב."‬
‫נציע לה אלפי ליש"ט.‬
‫התקשרתי לאמה,‬
‫ואמרתי, "יש לנו הזדמנות נהדרת עבורך."‬
‫אמרתי לה שמעורב בה שיח' ערבי.‬
‫לא האמנתי עד כמה אני בת מזל.‬
‫הרגשתי מבורכת ונרגשת כל כך.‬
‫זו הייתה עבודת החלומות שלי.‬
‫הרגשתי שזכיתי בכל הקופה.‬
‫הייתי נרגשת כל כך.‬
‫ושאלתי את מאז,‬
‫"איך נגרום לה להשתמש בקוקאין?"‬
‫טסנו ללנסרוטה.‬
‫נחתנו, ועברנו באולם ההגעה.‬
‫ואז ראיתי מישהו שהכרתי.‬
‫קוראים לו בילי.‬
‫מאז אמר לי‬
‫שהאדם שהתקשר לקו המידע היה בחור בשם בילי.‬
‫בילי היה כביכול חבר של אמה.‬
‫הכרתי את בילי בצילומים קודמים שערכתי בלנסרוטה.‬
‫שאלתי, "מה אתה עושה כאן?"‬
‫הוא אמר, "אני שומר הראש שלך."‬
‫חשבתי לעצמי, "אלוהים אדירים, השיח' הביא לי שומר ראש."‬
‫זה גרם לי להרגיש מיוחדת מאוד.‬
‫ואז מאז אמר שהחבר של אמה, בילי, יספק את הסמים.‬
‫אז הגעתי למלון.‬
‫סטיב נפרד ממני ואמר, "תזמיני מה שתרצי.‬
‫"השיח' ישלם על הכול בשבילך.‬
‫"תוכלי לבקש כל דבר."‬
‫הגעתי למלון‬
‫והתקשרתי למאז ואמרתי,‬
‫"היא כאן. הגיע הזמן לעוקץ."‬
‫היינו צריכים הקלטת שמע וצילום.‬
‫היינו צריכים את הסרט.‬
‫בלי זה, לא הייתה לנו כתבה.‬
‫ואז מאזר הגיע לחדר המלון‬
‫בזמן שתכננתי את מיקום המצלמות.‬
‫היה רדיאטור עם סורג שתי וערב מעץ,‬
‫אז שמתי את המצלמה בפנים.‬
‫מאז העמיד פנים שהוא מניח את הקוקאין,‬
‫ועשה את התנועה הזאת. מושלם.‬
‫פשוט מושלם.‬
‫החדר היה מוכן לצילום.‬
‫המצלמה הייתה מוכנה,‬
‫הסאונד היה מוכן, הכול היה מוכן.‬
‫רק היינו צריכים...‬
‫שאמה תיכנס.‬
‫אני זוכרת שהלכתי במסדרון,‬
‫התכוונתי לדפוק בדלת וחשבתי, "הו...", הייתי לחוצה מאוד.‬
‫דפקתי בדלת.‬
‫כשאמה נכנסה, מאז בירך אותה.‬
‫הוא לא היה לבוש בגלימת ת'אוב. הוא לבש רק חליפה,‬
‫והוא בירך אותה בשתי ידיים.‬
‫כאילו הוא נסיך ערבי.‬
‫והוא תמיד מגזים.‬
‫"אני חושב שאת יפהפייה.‬
‫"אני חושב שתהיי נפלאה, נפלאה ממש בלוח שנה."‬
‫הוא היה לבוש אלגנטי מאוד.‬
‫שמתי לב שהעור שלו נהדר.‬
‫הציפורניים שלו עברו מניקור מושלם.‬
‫היה לו שעון זהב גדול על פרק כף היד.‬
‫אני זוכרת שחשבתי שהוא מקרין רמה גבוהה וכריזמה.‬
‫והייתה שם שמפניה.‬
‫ובילי גם היה בחדר.‬
‫האווירה בחדר המלון הייתה נפלאה,‬
‫אבל הייתי לחוץ,‬
‫כי התקנת המצלמות תמיד הייתה מדאיגה.‬
‫כי הן יכלו ליפול על הרצפה.‬
‫הסוללה יכולה להתרוקן‬
‫בדיוק כשהיא עומדת להסניף את הקוקאין.‬
‫אז הייתי מודאג כל הזמן, כי זה היה חייב להצליח.‬
‫לפתע בילי שאל, "את רוצה קצת קוקאין?"‬
‫והיא הייתה די...‬
‫לא בהלם, אבל היא הסתכלה במבט ששואל,‬
‫"מה, לעזאזל?"‬
‫אני חושב שהיא הייתה מעט נבוכה. מאז אמר,‬
‫"בבקשה. לא אכפת לנו. לא אכפת לנו. זו לא תהיה בעיה."‬
‫והוא עשה את כל ההצגה הערבית.‬
‫הוא ראה שסירבתי והוא אמר, "לא, לא, לא. קדימה."‬
‫אני לא זוכרת את המילים המדויקות,‬
‫אבל הוא עודד אותי כל כך להסניף קוקאין.‬
‫ניסיתי להסניף קוקאין כנראה רק כמה פעמים לפני כן‬
‫ומעולם לא נהניתי מזה במיוחד.‬
‫אבל באמת חשבתי שאם אסרב,‬
‫אני עלולה לאבד את העבודה.‬
‫אז הסנפתי קצת קוקאין.‬
‫חשבתי שאמצא חן בעיניו עכשיו.‬
‫מאז היה בעננים.‬
‫הוא אמר, "תפסנו אותה."‬
‫השיח' המזויף הצליח.‬
‫אבל מאז רצה עוד.‬
‫בהמשך, השיח' נעמד והוא הלך למרפסת קטנה‬
‫והוא קרא לי.‬
‫הוא שאל אותי אם אוכל להשיג לו קצת קוקאין.‬
‫הייתי מופתעת קצת. ואמרתי לו,‬
‫"בילי, ה...‬
‫"אתה העסקת אותו. הוא מוכר קוקאין.‬
‫"תשיג את זה מבילי. אין לי קוקאין."‬
‫והוא הסתכל לי בעיניים ואמר,‬
‫"אני לא בוטח בו. אני בוטח בך."‬
‫הוא אמר, "אני באמת מעדיף שתשיגי את זה מבילי,‬
‫"ואז אולי תוכלי להביא לי את זה לסוויטה שלי‬
‫"אחרי שנחזור מארוחת הערב."‬
‫בשלב הזה חששתי שאם אלך לסוויטה שלו,‬
‫הוא יציע לי לשכב איתו.‬
‫אני אסרב, ואאבד את העבודה שלי.‬
‫בילי הציע תוכנית שתשמור עליי.‬
‫והתוכנית הייתה...‬
‫להעביר את הקוקאין ברווח הקטן בדלת המלון שלו.‬
‫לדחוף את זה בשקט,‬
‫להתחמק משם, ואז לשלוח לו הודעה,‬
‫"שמתי מתחת הדלת שלך."‬
‫אז זה מה שעשיתי.‬
‫נתפסה על חם!‬
‫נערת עמוד שלוש חרפת הסמים!‬
‫הוא ניסה את השיח' המזויף‬
‫והוא גילה שזה עובד מצוין.‬
‫הוא הצליח להתחמק מכל מיני דברים.‬
‫אז הוא המשיך עם זה.‬
‫אני חושבת שמאזר מחמוד בהחלט אהב לגלם את השיח'.‬
‫זו הייתה עיתונות תיאטרלית.‬
‫הת'אוב של השיח' המזויף‬
‫היה פתח הכניסה של מאזר מחמוד לעולם העשירים,‬
‫החזקים והמשפיעים.‬
‫חברה בחוג הסילון ביום, סוחרת סמים בלילה בלעדי!‬
‫קראתי את כל הכתבה, בכיתי בלי הפסקה.‬
‫תיארו אותי בעיתון כסוחרת סמים.‬
‫לא האמנתי לזה.‬
‫לא יכולתי להאמין לזה. רק אז הבנתי‬
‫שהשיח' לא היה שיח'.‬
‫הוא היה עיתונאי סמוי‬
‫מניוז אוף דה וורלד בשם מאזר מחמוד.‬
‫בלעדי! מאת מאזר מחמוד‬
‫הרגשתי הלם, הרגשתי זוועה,‬
‫הרגשתי בושה ממה שאנשים יחשבו...‬
‫אני פשוט בכיתי ובכיתי ובכיתי.‬
‫שבוע מהרגע שהכתבה התפרסמה,‬
‫פוניתי מהדירה שלי על ידי בעלת הבית שלי.‬
‫פוטרתי מהסאן.‬
‫הסוכנות שלי... הייתי מתקשרת.‬
‫היינו צריכים להתקשר בכל יום עד השעה 17:00‬
‫כדי לבדוק אילו עבודות יש למחרת או מתישהו.‬
‫שום דבר.‬
‫מאזר מחמוד תמיד הגן על שיטות העבודה שלו.‬
‫ישנם אנשים שמבקרים את דרך עבודתך‬
‫ובסופו של דבר אתה מעודד אנשים‬
‫לבצע פשעים שהם לא היו עושים,‬
‫אם לא היית שם והצעת להם פיתוי כזה או אחר.‬
‫זה טיעון שצץ שוב ושוב,‬
‫כלומר, סיימון, אתה ידוען. אתה אדם מוכר.‬
‫יש סיכוי שאצליח לשכנע אותך למכור לי קוקאין?‬
‫אני מבטיח לך שלא,‬
‫בין אם אני מחופש לשיח', לסיקי או כל דבר.‬
‫אתה לא תמכור לי קוקאין.‬
‫האנשים שאנחנו חושפים הם אנשים שעוסקים בזה.‬
‫אם תרצו להבין את מאז ומה שגורם לו...‬
‫להידלק,‬
‫תצטרכו לחזור לרקע שלו.‬
‫מאז ואני גדלנו בברמינגהאם.‬
‫ברמינגהאם‬
‫מאזר מחמוד 1985‬
‫הוא בחור מרקע אסיאתי-פקיסטני.‬
‫אבא של מאזר היה עיתונאי פקיסטני...‬
‫סולטן מחמוד אביו‬
‫שעבד עבור מגזין בשפת האורדו,‬
‫והיה מוגבל לכתבות על הקהילה שלו.‬
‫מאז שנא את האפשרות שיהיה מוגבל רק לעיתונים אסייתים מקומיים,‬
‫כמו אביו.‬
‫אבל כשהוא ניסה להיכנס לעיתונות המיינסטרים,‬
‫הוא נתקל בקיר.‬
‫בשנות ה-80, אנגליה הייתה מדינה מפולגת מאוד...‬
‫פקיסטנים החוצה‬
‫מקום שבו הגזענות השתוללה,‬
‫והיה קשה מאוד למיעוטים ממוצא אסיאתי‬
‫לקבל עבודה בתקשורת המיינסטרים.‬
‫עבורי, היה קשה מאוד להשתלב בעיתונות.‬
‫רציתי לעבוד בעיתון המקומי שלי.‬
‫ונדחיתי שנתיים ברצף בשל ניסיון תעסוקתי.‬
‫בזמנו היה קשה לאסייתים.‬
‫באותו זמן הרגשתי שמפלים אותי לרעה.‬
‫אבל בימים ההם לא היו אסייתים בתקשורת.‬
‫הדרך שבה פרץ לעיתונות‬
‫מסבירה הכול על מאזר מחמוד בתקופה ההיא‬
‫ועל מאזר מחמוד לאורך הקריירה העיתונאית שלו.‬
‫היה ברור מההתחלה‬
‫שמאזר מחמוד היה מוכן לעשות כל מה שנדרש,‬
‫אפילו להסגיר חברי משפחה,‬
‫שאותם פגש בארוחות משפחתיות,‬
‫ודיברו על כך שעסקו במכירות סרטים פיראטיים.‬
‫הוא העביר את המידע הזה לדסק חדשות והם הפכו את זה לכתבה,‬
‫ולפתע נפתחה לו דלת לעולם העיתונות.‬
‫התקשרתי ואמרתי,‬
‫"אני מכיר כנופיה שמכינה עותקים של קלטות. אתם מעוניינים?"‬
‫ומובן שהם היו מעוניינים והם אמרו, "בוא לדבר איתנו."‬
‫אבל לא שמעת את הסיפור הזה‬
‫בשולחן האוכל של המשפחה שלך? איך זה התקבל?‬
‫אני יודע. לא טוב במיוחד.‬
‫ההורים שלי חשבו שלא בסדר לעשות את זה.‬
‫מתייחסים אליי בקהילה כמלשן.‬
‫כן, הוא היה חדור מטרה.‬
‫נחוש, שאפתן,‬
‫ומוכן לעשות, פחות או יותר, מה שנדרש.‬
‫רשת פיראטית גדולה נחשפה‬
‫ולאחר אותה כתבה ראשונית על הסרטים הפיראטיים‬
‫מאז סיפר לי שאבא שלו פשוט רתח מכעס.‬
‫איים שיזרוק אותו מהבית.‬
‫הוא אמר שהוא הכתים את שם המשפחה.‬
‫אבל למאז לא היה אכפת. עניין אותו רק הסיפור.‬
‫הוא השיג אותו. הוא היה אכזרי.‬
‫וככה המשיך בשאר הקריירה שלו.‬
‫הופעל עלינו הרבה לחץ,‬
‫ילדי הדור הראשון כדי...‬
‫שנצליח.‬
‫העניין לא היה היוקרה של התפקיד,‬
‫העניין היה יכולת השתכרות.‬
‫זה מה שהורינו חיפשו.‬
‫הוא ראה בעיתונות‬
‫הזדמנות להרוויח כסף.‬
‫אין ספק בכך. הכסף הניע אותו.‬
‫כי כסף שווה ערך להצלחה.‬
‫מאז היה מכור מאוד לכתבות.‬
‫ובדיוק כמו נרקומן, הוא חיפש תמיד את המנה הגדולה הבאה שלו.‬
‫מאז תמיד היה צריך כתבה גדולה יותר וטובה יותר.‬
‫בניוז אוף דה וורלד עסקו בספורט,‬
‫סקס, שערוריות,‬
‫ואם הצלחת ליצור כתבה שמשלבת את שלושתם,‬
‫זכית בכל הקופה.‬
‫אם לא הייתם מודעים לכך,‬
‫משחקי ליגת העל של אנגליה מתחילים מחר.‬
‫צ'לסי זוכת הגביע האנגלי‬
‫כדורגל היה עניין אדיר בניוז אוף דה וורלד.‬
‫כל הזמן חיפשנו כתבות‬
‫שעוסקות בשחקני כדורגל,‬
‫בדרך כלל מהסיבות הלא נכונות.‬
‫בזמנו, מועדון הכדורגל ניוקאסל יונייטד‬
‫היה אחת הקבוצות המובילות בפרמייר ליג.‬
‫מאז קיבל מידע שלפיו יושב ראש המועדון, פרדי שפרד,‬
‫וסגן היושב ראש, דאג הול,‬
‫שמוצגים כאנשי עסקים מכובדים ואנשי משפחה,‬
‫טסו למרבייה אחרי המשחק,‬
‫בילו בכל מיני מועדוני לילה ידועים לשמצה.‬
‫ידעת שזה יהיה סיפור גדול ביותר,‬
‫כי כדורגל היה משמעותי לניוקאסל ולאוהדי ניוקאסל,‬
‫זה היה הכול עבורם. זה היה דת עבורם.‬
‫צבא האוהדים של ניוקאסל‬
‫האצטדיון, סנט ג'יימס פארק, היה כמו הקתדרלה הגבוהה.‬
‫והשחקנים היו האלים.‬
‫ומנהלי קבוצת הכדורגל ניוקאסל היו הכוהנים הגדולים של הדת.‬
‫ברוך הבא הביתה... אלן שירר‬
‫הכתבה הזאת היא מסוג השערוריות‬
‫שיהפכו היום לוויראליות בכל הרשתות החברתיות.‬
‫אבל בשנות ה-90,‬
‫הדרך היחידה לגלות מה קרה בחדרי חדרים‬
‫הייתה לקרוא צהובונים.‬
‫וכולם ידעו שניוז אוף דה וורלד‬
‫היו הטובים ביותר בחשיפת שערוריות.‬
‫לכן הם קנו את העיתון.‬
‫לכן זה היה העיתון הנמכר ביותר במדינה.‬
‫פרדי ודאג נחשבו אנשים שלא ניתן לגעת בהם‬
‫ולא משנה מה הם עשו,‬
‫היה בלתי אפשרי להוכיח זאת.‬
‫אבל ככל שנאמר למאז שמשהו הוא בלתי אפשרי,‬
‫כך הוא רצה את זה יותר.‬
‫יצרנו קשר עם דאג הול‬
‫ואני אמרתי, "יש לי לקוח שהוא שיח' עשיר‬
‫"במזרח התיכון והוא מעוניין להקים‬
‫"קבוצת כדורגל בדובאי,‬
‫"ויש לו כסף שהוא רוצה להשקיע, והוא רוצה לשוחח על זה איתך."‬
‫דאג הול בלע את הפיתיון ואמר, "נתראה במרבייה."‬
‫מאז אמר לי שאגלם את שומר הראש שלו‬
‫וכדאי שאתלבש בהתאם.‬
‫"אתה חלק מפמליית השיח',‬
‫"תוודא שאתה לא נראה כמו צלם."‬
‫כולנו הגענו למועדון מרבייה.‬
‫מאז הזמין וילה ראוותנית.‬
‫יקרה מאוד.‬
‫קונרד היה המומחה הטכני, איש המעקב.‬
‫הוא עקב אחרי הצילומים בחדר הסמוך.‬
‫מיקמנו אביזרים שונים,‬
‫כמו שקית דיוטי פרי מדובאי,‬
‫ונרגילות ברחבי הווילה.‬
‫מאז עשה זאת כדי ליצור אשליה שהרגע נחתנו מדובאי.‬
‫21:29 שמונה במרס 1998‬
‫שם המשפחה שלי הוא טאף, כלומר קשוח.‬
‫הייתי בכוחות המיוחדים,‬
‫במשך עשר שנים וחצי.‬
‫הייתי אמור למות עשר פעמים, אבל לא מתי.‬
‫הגענו למרבייה בסביבות 21:30, 22:00.‬
‫דאגלס ופרדי אמרו לי,‬
‫"אנחנו הולכים לפגישה במועדון החוף של מרבייה.‬
‫"אנחנו נפגשים עם שיח' מדובאי. זה כל מה שנאמר."‬
‫ידעתי הרבה על שיח'ים.‬
‫ידעתי איך הם עובדים,‬
‫ידעתי מה ההרגלים שלהם.‬
‫מפני שבקריירה שלי כשומר ראש, אבטחתי‬
‫את שר הנפט הסעודי, הנסיך אחמד זכי ימאני,‬
‫איש רב-עוצמה בעולם בזמנו,‬
‫כי הוא קבע את מחירי הנפט בעולם.‬
‫לפני פגישה, בדרך כלל אני בודק מי האדם שאנחנו עתידים לפגוש,‬
‫מברר את הרקע שלו ומוודא שהוא אמיתי.‬
‫אבל לא היה לי זמן.‬
‫אמרתי לדאגלס ופרדי,‬
‫"חכו, אני אבדוק מהר."‬
‫כשהם הגיעו, פתאום הבנו‬
‫ששניהם הביאו מישהו שישגיח עליהם,‬
‫בריאן טאף, שהיה מומחה למעקב.‬
‫חשבתי, "אלוהים אדירים! לעזאזל! הוא יעלה עלינו בשניות."‬
‫ניגשתי לווילה.‬
‫"רק להעיף מבט בפנים, בבקשה."‬
‫"כן, אין בעיה."‬
‫נכנסתי, סריקה זריזה מסביב.‬
‫נראתה כמו וילה מפוארת מאוד.‬
‫סרקתי מהר את החדר.‬
‫אנחנו חושבים, "אלוהים, מה אם יבחין במיקרופון?‬
‫"מה נעשה?"‬
‫אנחנו עוקבים, אנחנו סורקים כל הזמן,‬
‫אנחנו מחפשים איומים.‬
‫אנחנו ערניים כל הזמן.‬
‫הלב שלי דפק במהירות.‬
‫לא היה שום דבר שבלט לעין בחדר ההוא, מן הסתם.‬
‫אז דאגלס ופרדי נכנסו.‬
‫פרדי ודאג נכנסו לטרקלין הראשי,‬
‫ומאז הגיע מהסוויטה שלו והיה לבוש בת'אוב.‬
‫הסתכלתי על השיח' והוא נראה...‬
‫איך אנסח את זה?‬
‫רציתי לומר "כמו שיח'".‬
‫מן הסתם, הם לא הבחינו בדבר,‬
‫כי הדבר הראשון ששמו לב אליו‬
‫היה שקית הדיוטי פרי מדובאי.‬
‫מאז הביט למטה,‬
‫ואז הסתכל עליי ואמר, "חיה מטונפת!‬
‫"מה אמרתי לך?" ואז הסתכל על...‬
‫הול ושפרד ואמר, "עובדים, לעזאזל."‬
‫הם צוחקים.‬
‫ואני נראיתי נזוף והרמתי את השקית.‬
‫פרדי ודאג התיישבו ופשוט התחילו עם המשקאות.‬
‫מאז נכנס לעניין יותר ויותר,‬
‫הוא הקיש באצבעותיו,‬
‫הוא הזמין בקבוק קוניאק יקר מאוד‬
‫שהובא לחדר.‬
‫הם שתו שמפניה וברנדי.‬
‫הם היו... הם פשוט רוקנו אותם.‬
‫ופרדי שפרד ודאג הול האמינו לכל מה שהם ראו.‬
‫הם קטלו את השחקנים...‬
‫והתחילו לדבר על בחורות.‬
‫לא האמנו למה שהם אמרו.‬
‫פרדי אמר שכל הבחורות של ניוקאסל הן מכוערות...‬
‫והם לעגו לאוהדים שלהם.‬
‫באותו זמן, קונרד היה בחדר הסמוך, עקב אחר הצילומים.‬
‫הצילומים מטושטשים מעט.‬
‫המצלמות לא היו איכותיות בזמנו.‬
‫הם דיברו על כל מיני דברים מטונפים.‬
‫נדהמתי לשמוע אותם.‬
‫ואתה נכנס ויש שם 50 בחורות.‬
‫לא, לא, פשוט תיכנס, תשתה, הבחורות שם,‬
‫ותחליט אם אתה רוצה בחורה או לא.‬
‫מאז שמר על גינונים מלכותיים‬
‫ושכנע את דאג ופרדי.‬
‫הם פשוט הרשיעו את עצמם עם כל מילה שיצאה להם מהפה.‬
‫פשוט לא האמנו.‬
‫פרדי ודאג אמרו, "בוא נצא ונעשה חיים."‬
‫יצאנו למקום כלשהו שנקרא ארמון מיליידי.‬
‫לאפ דאנס, מועדון לילה.‬
‫הוא היה מלא בבחורות, והם זרמו עם הכול.‬
‫פרדי שפרד אפילו אמר למאז, השיח' המזויף,‬
‫שהם צריכים להיזהר עם מה שהם עושים בבריטניה,‬
‫בגלל הצהובונים הבריטיים.‬
‫מתחוללת מהומה בניוקאסל יונייטד הלילה‬
‫אחרי שהמנהלים נתפסו בעוקץ של צהובון,‬
‫שאורגן על ידי כתב ניוז אוף דה וורלד, מאזר מחמוד,‬
‫הידוע בכינוי "השיח' המזויף".‬
‫ההאשמות נגד שני הגברים‬
‫נמרחו על עיתוני ניוז אוף דה וורלד‬
‫אחרי שעיתונאי סמוי תפס אותם בבית בושת ספרדי.‬
‫העיתון דיווח שהם רדפו נשים באופן קבוע בנסיעות העסקים שלהם.‬
‫בעיתון נטען שהם לעגו לאוהדים,‬
‫תיארו את נשות טיינסייד כמכוערות.‬
‫הגילויים זעזעו והחרידו את האוהדים.‬
‫הם צריכים להתפטר.‬
‫אחרי מה שהם אמרו על נשות הצפון-מזרח, הם חצופים.‬
‫מה שהם עשו הוא בלתי נסלח.‬
‫האוהדים מחזיקים את המועדון.‬
‫לא המנהלים.‬
‫בלעדי! מאת מאזר מחמוד‬
‫פשוט יוצא מן הכלל, הדרך שבה הוא תפס‬
‫את המנהלים מניוקאסל מלכלכים,‬
‫"כל הבחורות של ניוקאסל מכוערות."‬
‫כלומר, העיתונות העולמית עקבה‬
‫אחרי מה שמאזר עשה בעיתון הסאנדיי.‬
‫והאוהדים במשחק הבית שנערך אמש הבהירו‬
‫שהרגישו נבגדים ע"י השניים, וצעקו, "בוגדים!"‬
‫בוגדים! בוגדים! בוגדים!‬
‫והם חזרו על הקריאות שעליהם להתפטר,‬
‫צעקו, "לפטר את ההנהלה!"‬
‫לפטר את ההנהלה! לפטר את ההנהלה!‬
‫לונדון הילטון בפארק ליין‬
‫אחרי שהכתבה התפרסמה,‬
‫מאזר זכה בפרס עיתונאי השנה 1999,‬
‫וזה מדהים.‬
‫זה היה פשוט...‬
‫עיתונאות חוקרת סמויה ממדרגה ראשונה‬
‫שלא השתוויתי לה.‬
‫מעולם לא יכולתי לכתוב משהו טוב כל כך.‬
‫הבחור שלנו, מאז, זוכה בפרס עיתונאי השנה!‬
‫הייתי גאה מאוד.‬
‫זה דבר רציני. זה האוסקר,‬
‫זה האוסקר של המקצוע שלנו.‬
‫והפרס מוענק ל...‬
‫אין באזז גדול יותר‬
‫מאשר לראות סיפור נהדר שאתה גילית‬
‫על כל עמוד השער, ואתה יודע‬
‫שכל שאר רחוב פליט מסתכל ואומר, "וואו!"‬
‫פרסי העיתונות הבריטית עיתונאי השנה 1999‬
‫מאזר מחמוד ניוז אוף דה וורלד‬
‫עד אז, מאזר היה העיתונאי עם השכר הגבוה ביותר בעיתון.‬
‫ובצדק.‬
‫בהחלט הערצתי את מאז.‬
‫היה לו מה שאנשים אחרים רצו.‬
‫הערצה של אנשים שקראו את העיתון,‬
‫הערצה של אנשים בעלי ההשפעה.‬
‫אם הוא הקיש באצבעותיו, הוא קיבל בעצם את הכסף לכתבה,‬
‫בזמן שכולנו היינו צריכים להתחנן לזה.‬
‫זה היה משחק עבורו, והוא ניצח במשחק. בכל פעם.‬
‫אני זוכר שראיתי אותו במכונית יפהפייה,‬
‫הולך למסעדות נהדרות.‬
‫התכשיטים, השעון שלו, היה לו רולקס.‬
‫דירת ארבעה חדרים עצומה ונהדרת בקנזינגטון.‬
‫הוא היה עיתונאי מצוין. באמת.‬
‫אבל אני אומר לכם,‬
‫הוא היה אכזרי.‬
‫פשוט אכזרי לגמרי.‬
‫ודבר לא עצר אותו.‬
‫פשוט דבר לא עצר אותו.‬
‫פנינו למאזר מחמוד בבקשת תגובה, אך לא קיבלנו מענה.‬
‫פנינו לניוז יו-קיי בבקשת תגובה, אך לא קיבלנו מענה.‬
‫תרגום כתוביות: צחי טולדו‬
‫בקרת כתוביות רינת זוהר-מנחם‬